मडगांवः पेड्डा- बाणावली हांगा उक्ते सुवातेर धिरयो आयोजीत केल्ले खातीर कोलवा पुलिसानी बशीर उस्तागीर बेपारी (बाणावली) आनी रिहाण अहमद कालेयकर (सुरावली) हाचें आड गुन्यांव नोंद करून तांकां अटक केली.
 मेळिल्ले म्हायती प्रमाण आयतारा सांजे सोमनाथ आनी राजबान नांवाच्या बैलांचे धिरयोचें आयोजन केल्लें. कोलवा पुलिसांक हाची खबर मेळतगीर तांणी संबंदीत कायद्यातले तजविजे प्रमाण गुन्यांव नोंद करून बशीर आनी रिहाण हाकां अटक केली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 